Trackshittaz

Trackshittaz estis aŭstria hiphipa muzikgrupa duopo el la regiono Mühlviertel ("mueleja kvartalo") de Supra Aŭstrio. La duopo konsistas el la du junaj muzikistoj Lukas Plöchl kaj Manuel Hoffelner, kaj gazetare foje estis nomata "boy band", do "knaba muzikgrupo", kvankam du anoj estas malgranda (fakte la matematike plej eble malgranda) "grupo".

La duopo reprezentis Aŭstrion en la Eŭrovido-Kantokonkurso 2012 en Bakuo, sed ne pasis tra la duonfinalo. Ilia kanto "Woki mit deim Popo", "skuu vian postaĵon", estis en germanlingva dialekto de la aŭstra regiono Mühlviertel, kaj - kiel montras la kanta titolo - intelekte ne tre ambicia, sed male intence ridinda.

Kategorio:Aŭstraj muzikaj grupoj
Kategorio:Eŭrovido-Kantokonkurso 2012
Kategorio:Muzikaj grupoj fonditaj en 2010